Otto Ludwig Hölder

Otto Ludwig Hölder (* 22. december 1859, Stuttgart, Nemecko - † 29. august 1937, Lipsko)Otto Ludwig Hölder - MacTutor History of Mathematics archive. bol nemecký matematik. Zaoberal sa predovšetkým teóriou grúp a Fourierovými radmi.

Hölder jeden rok študoval na polytechnike v Stuttgarte a vzápätí, od roku 1877 na univerzite v Berlíne. Medzi jeho profesorov v Berlíne patrili matematici ako Carl David Tolmé Runge, Karl Weierstrass, Leopold Kronecker, či Ernst Kummer. Jeho prácu v algebre výrazne ovplyvnili predovšetkým Kroneckerove prednášky. Dizertačnú prácu obhájil v roku 1882 na univerzite v Tübingene, jeho školiteľom bol Paul Du Bois-Reymond.Otto Ludwig Hölder - The Mathematics Genealogy Project.

Je známy predovšetkým vďaka tzv. Hölderovej nerovnosti, ktorá je zovšeobecnením Cauchyho-Schwarzovej nerovnosti. Je tiež spoluobjaviteľom Jordanovej-Hölderovej vety a Hölderovej vety, ktorá hovorí, že gama funkcia nevyhovuje žiadnej algebraickej diferenciálnej rovnici. Hölderova podmienka je zas zovšeobecnením Lipschitzovej podmienky. Je tiež autorom konceptu Hölderovovho priemeru, ktorý je zovšeobecnením klasických (pytagorejských) priemerov, ako aritmetický priemer, geometrický priemer, či harmonický priemer.

 Referencie 

Kategória:Nemeckí matematici
Kategória:Osobnosti zo Stuttgartu